**Song about the Linnet**

**An Linnet Mhòr selected verses**

An ‘Linnet’ Mhòr bha siubhal a’ chuain  
Thàinig a-steach air oidhch’ fo ghruaim  
Is chaidh iomrall anns an dorch  
Is thilg an stoirm i **Chadabol.**

Dh’fhan i sin rè ùine gun gluas’d  
Na soitheach brìste sna creagaibh cruaidh,  
Is cuid a dh’fheuch a togail suas  
Is ’chur air a’ chuan is ’bhith ’g obair leath’.

Ach dhiùlt i falbh dhaibh uair no dhà  
Is iad ga feuchainn le luchd-ceàird  
Ach nuair a thàinig oidhch’ a’ bhàis  
Is ghabh i ’n sàl is dh’imich i.

’S ged bha àireamh mhòr air bòrd  
Ga tarraing suas gu **Bail’ an Todhair**  
Dh’fhalbh i uath’ gun stiùir, gun seòl,  
Is cha bu deòin leath’ fuireach dhaibh.

**Fhionnlaidh Thalaich**, dhuine shuairc!

’S duilich leam gu’n deach thu uainn:

Co theireadh ’measg an t-sluaigh,

Gun robh an uair cho fogus dhuit?

**Iain Mhorair**, thairis, chaomh!

’S mor bh’ annad fein do ghaol,

’S tha fáile cùbhraidh dheth do clius’

’Nis air gach taobh air aithris ort

**Dhomhail Mhorair** ’n eudain chùin!

Co na thus’ bu tairis gnuis?

Cha chuir mi ’ceil ort air do chul

Ach sin ’n do ghnuis a chunnaic mi

**Iain Tarail**, ’n gasan ùr!

Bha fas gu dìreach suas mar chraobh

Cha d’ fhag thu mi-chliu air do chul,

Aig dol o uin gu bith-bhuantachd.

**Alidh Mhorair**, meangan òg!

O ghlun do mhathair fein gu bòrd,

Bha thus maraon gun spot ’n do chot

Trath chaidh thu leos an turus ud.

’S ged nach b’ eòl dhomh idir **cách**,

Gu cliu thoirt orr’ an déigh am bais,

Se tha’n coimhearnaich uil’ ag radh,

“Air chach nach robh air dheireadh iad.”